«Tregont plas a vez miret war ar vag. Leun eo bewech.  Eus partout e teu an dud, eus Brest hag Aodoù an Arvor zoken !   » Ha mod-se emañ bep miz. Eus miz Ebrel betek miz Here. Ugent munut e bourzh ar vag. Hag emaint  degouezhet war unan eus al lechioù kaerañ e Bro Leon: Kastell an Tarv, e-kreiz bae Montroulez. E-pad un eurvezh e vo diskouezet tenzorioù ar chastell dezho... e brezhoneg, mar plij !